

# Výzva na predloženie ponuky[[1]](#footnote-1)

Hlavné mesto Slovenskej republiky Bratislava (ďalej len „verejný obstarávateľ“) uskutočňuje výber dodávateľa na predmet zákazky: „**Zabezpečenie softvéru bridgeParkSys pre implementáciu parkovacej politiky a súvisiace služby**“ podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“).

## Základné informácie

Verejný obstarávateľ: Hlavné mesto SR Bratislava, Primaciálne nám. 1, 814 99 Bratislava 1

Kontaktná osoba: Marian Szakáll, 02/59 356 520

## Opis predmetu zákazky

Predmetom zákazky je dočasný IS zabezpečujúci parkovaciu politiku na obdobie 1 roka,   
tzv. Bridge Parksys. Opis predmet zákazky s prílohami (prílohy označené ako OZ) tvorí prílohu č. 2 tejto výzvy.

## Identifikácia predmetu obstarávania podľa CPV kódov

72200000-7 - Programovanie softvéru a poradenstvo

72210000-0 - Programovanie softvérových balíkov

72211000-7 - Programovanie systémového a používateľského softvéru

98351110-2 - Služby súvisiace s presadzovaním predpisov o parkovaní

48810000-9 - Informačné systémy

## Predpokladaná hodnota zákazky

69 000 eur bez DPH

## Rozdelenie predmetu obstarávania na časti

Zákazka nie je rozdelená na časti.

## Typ zmluvného vzťahu

Zmluva o poskytnutí elektronických a servisných služieb

## Miesto a čas dodania zákazky

|  |  |
| --- | --- |
| **Miesto:** | Bratislava |
| **Čas:** | bude určený ponukou úspešného uchádzača |

## Hlavné podmienky financovania

Predmet zákazky bude financovaný z rozpočtu Hlavného mesta Slovenskej republiky Bratislavy na základe faktúry. Faktúra bude mať 30-dňovú lehotu splatnosti odo dňa jej doručenia. Súčasťou faktúry bude súpis dodaných tovarov. Platba bude realizovaná bezhotovostným platobným príkazom. Neposkytuje sa preddavok ani zálohová platba. Výsledná cena predmetu zákazky musí zahŕňať všetky náklady spojené s poskytnutím požadovaného plnenia predmetu zákazky.

## Podmienky účasti uchádzačov

Vyžaduje sa splnenie podmienok účasti osobného postavenia:

1. podľa § 32 ods. 1 písm. e) ZVO, t. j. uchádzač musí byť oprávnený poskytovať služby.
2. podľa § 32 ods. 1 písm. f) ZVO, t. j. že uchádzač nemá uložený zákaz účasti vo verejnom obstarávaní.

Splnenie podmienok účasti uchádzač **preukazuje** **čestným vyhlásením**, ktoré je súčasťou prílohy č. 1 tejto výzvy.

## Komunikácia a vysvetľovania

Komunikácia medzi verejným obstarávateľom a záujemcami/uchádzačmi sa počas celého procesu verejného obstarávania uskutočňuje v štátnom (slovenskom) jazyku, českom jazyku, prípadne anglickom jazyku výhradne prostredníctvom IS JOSEPHINE, prevádzkovaného https://josephine.proebiz.com/sk/.

Pre účely komunikácie a predkladanie ponúk musí byť hospodársky subjekt registrovaný v systéme JOSEPHINE. [Skrátený návod registrácie](https://store.proebiz.com/docs/josephine/sk/Manual_registracie_SK.pdf) rýchlo a jednoducho prevedie procesom registrácie v systéme JOSEPHINE, vrátane opisu základných obrazoviek systému.

Technické nároky na používanie systému JOSEPHINE sú úplne bežné a každý bežný počítač by ich mal spĺňať. Podrobné Technické nároky systému JOSEPHINE si môžete stiahnuť [TU](https://store.proebiz.com/docs/josephine/sk/Technicke_poziadavky_sw_JOSEPHINE.pdf).

Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa konkrétnej zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky).

[Skrátený návod](https://store.proebiz.com/docs/josephine/sk/Skrateny_navod_ucastnik.pdf) rýchlo a jednoducho prevedie uchádzača procesom prihlásenia, posielania správ a predkladaním ponúk v systéme JOSEPHINE. Pre lepší prehľad uchádzač nájde tiež opis základných obrazoviek systému. V prípade potreby je možné kontaktovať linku podpory Houston PROEBIZ.

## Lehota na vysvetľovanie podkladov a lehota na predkladanie ponúk

Záujemca môže požiadať o vysvetlenie výzvy na predkladanie ponúk do 14:00 hod. dňa   
08. 02. 2021. Následne bude súbor otázok s odpoveďami zaslaný každému zo záujemcov a oznámená primeraná lehota na ich naštudovanie a prípravu ponuky.

|  |  |  |
| --- | --- | --- |
| **Predloženie ponúk:**  **Spôsob:** |  | Lehota na predkladanie ponúk bude upresnená spolu s vysvetlením podkladov (cca polovica februára)  Prostredníctvom IS Josephine |
| **Obsah ponuky:** |  | Riadne vyplnená a podpísaná príloha č. 1. |
|  |  |  |
|  |  |  |

Uchádzač predloží tak podpísanú a vyplnenú prílohu č. 1, ako aj vyplní ponuku v určenej funkcionalite systému Josephine v rozsahu cena za predmet zákazky a lehota dodania.

Ponuka sa považuje za doručenú až momentom jej doručenia (nie odoslania) verejnému obstarávateľovi v systéme Josephine. Verejný obstarávateľ odporúča uchádzačom predkladať ponuku v dostatočnom časovom predstihu, obzvlášť v prípade dátovo objemnejších príloh, aby sa upload, odoslanie a doručenie ponuky uskutočnili pred uplynutím lehoty.

## Kritériá na vyhodnotenie ponúk

Kritériom na vyhodnotenie ponúk je najlepší pomer ceny a kvality. Za navrhovanú celkovú cenu za predmet zákazka (v eur s DPH) verejný obstarávateľ udelí maximálne 50 bodov. Za kritérium kvality (lehota dodania) bude prideľovaných maximálne 50 bodov. Uchádzač môže získať maximálny počet 100 bodov.

* **K1 cena za predmet zákazky v eur s DPH a**
* **K2 lehota dodania**.

Pravidlá uplatnenia hodnotiacich kritérií:

**Kritérium č. 1 (K1) – cena za predmet zákazky v eur s DPH**

Uchádzač v ponuke uvedie celkovú cenu za predmet zákazky v eur s DPH v rozsahu podľa Prílohy č. 1 tejto Výzvy na predkladanie ponúk. Verejný obstarávateľ určuje maximálnu hodnotu kritéria na 69 000 eur bez DPH, t. j. 82 800 eur s DPH.

**Hodnota kritéria: 50 bodov (t. j. 50 %)**

**Hodnotenie kritéria:** Uchádzačom budú body prideľované za navrhnutú cenu celkom za celý predmet zákazky vrátane DPH podľa nasledovného vzorca:

**K1 = 50\*(maximálna hodnota kritéria – hodnotená ponuka) / (maximálna hodnota kritéria – minimálna hodnota kritéria)**

K1 počet bodov, ktoré uchádzač získa za dané kritérium

Max. hodnota kritéria 82 800 eur s DPH

Min. hodnota kritéria 22 800 eur s DPH

**Kritérium č. 2 (K2) – lehota dodania**

Uchádzač v ponuke uvedenie lehotu dodania v dňoch, pričom verejný obstarávateľ určuje minimálnu hodnotu tohto kritéria na 50 dní a maximálnu hodnotu kritéria na 150 dní.

**Hodnota kritéria: 50 bodov (t. j. 50 %)**

**Hodnotenie kritéria:** Uchádzačom budú body prideľované za navrhnutú lehotu dodania podľa nasledovného vzorca:

**K2 = 50\*(maximálna hodnota kritéria – hodnotená ponuka) / (maximálna hodnota kritéria – minimálna hodnota kritéria)**

K2 počet bodov, ktoré uchádzač získa za dané kritérium

Max. hodnota kritéria 150

Min. hodnota kritéria 50

**Upozornenie:**

Ponúknutá lehota dodania bude transponovaná do zmluvy a jej nedodržanie môže byť sankcionované, viď príslušné ustanovenia v zmluve.

**Rozhodné kritérium:**

V prípade rovnosti predložených bodov po vyhodnotení ponúk, bude určená ako úspešná tá ponuka, ktorá obsahuje nižší cenový návrh (K1). V prípade, ak budú aj cenové ponuky rovnaké, budú vyzvaní tí uchádzači, ktorí predložili najnižšie cenové ponuky, aby ich v lehote nie kratšej ako jeden pracovný deň upravili smerom nadol, prípadne potvrdili ich aktuálnu výšku. Úspešným sa stane uchádzač s najnižšou cenovou ponukou po uplynutí danej lehoty.

**Ďalšie informácie:**

Uchádzač môže uviesť svoj návrh na plnenie kritéria K1 a K2 do formuláru uvedeného v Prílohe č. 1 tejto Výzvy. Uchádzač v tom prípade vypĺňa len položky označené zelenou farbou, ostatné položky sú uzamknuté.

Uchádzač po doplnení návrhov na plnenie kritérií K1 a K2 do tabuľky v Prílohe č. 1 bude vidieť presný počet bodov, ktoré v hodnotení získal, nakoľko zisk bodov nie je závislý od návrhov na plnenie kritérií ostatných uchádzačov.

## Ďalšie informácie

1. Verejný obstarávateľ vyzve úspešného uchádzača na predloženie dokladov nevyhnutných na overenie splnenia tých podmienok účasti, ktoré si nevie verejný obstarávateľ overiť sám z verejne prístupných zdrojov (napr. na predloženie originálu alebo osvedčenej kópiedokladu o oprávnení podnikať – živnostenské oprávnenie alebo výpis zo živnostenského registra alebo iné než živnostenské oprávnenie, vydané podľa osobitných predpisov alebo výpis z obchodného registra, príp. registra právnických osôb a podnikateľov). V prípade, že uchádzač na prvom mieste v poradí nepreukáže splnenie podmienok účasti, verejný obstarávateľ môže vyzvať uchádzača druhého v poradí. Tento postup môže verejný obstarávateľ opakovať.
2. Verejný obstarávateľ označí za úspešného uchádzača s najlepším návrhom na plnenie kritérií, ktorý preukázal splnenie stanovených podmienok účasti a požiadaviek na predmet zákazky.
3. Verejný obstarávateľ vyzve úspešného uchádzača na predloženie komplexného opisu svojho ponúkaného riešenia preukazne reflektujúceho požiadavky vyplývajúce z prílohy OZ2 a spôsobu ich naplnenia, včítane záväzných míľnikov (projektového plánu) podľa prílohy OZ7. V prípade, že uchádzač na prvom mieste v poradí nepreukáže splnenie požiadaviek na predmet zákazky, verejný obstarávateľ môže vyzvať uchádzača druhého v poradí. Tento postup môže verejný obstarávateľ opakovať.
4. Informácia o výsledku procesu obstarávania a vyhodnotenia cenových ponúk bude uchádzačom zaslaná elektronicky.
5. Verejný obstarávateľ si vyhradzuje právo neprijať žiadnu ponuku. O takomto postupe bude verejný obstarávateľ uchádzačov informovať spolu s odôvodnením. V prípade, ak úspešný uchádzač neposkytne súčinnosť pri podpise zmluvy, verejný obstarávateľ si vyhradzuje právo uplatniť s ďalším uchádzačom v poradí postup podľa písm. a) tohto bodu výzvy.

V Bratislave dňa 25. 01. 2021

Mgr. Michal Garaj

vedúci oddelenia verejného obstarávania

Zoznam príloh:

Príloha č. 1 – Návrh na plnenie kritérií

Príloha č. 2 – Opis predmetu zákazky (obsahujúci prílohy OZ 1 až 7)

Príloha č. 3 – Zmluva o poskytnutí elektronických a servisných služieb

1. Interné číslo výzvy: MAGS OVO 44308/2021 [↑](#footnote-ref-1)