# Spôsob dodania predmetu plnenia

## Fázy projektu, etapy a termíny

| **Fázy, etapy, obsah** | **Začiatok** | **Koniec** |
| --- | --- | --- |
| **Fáza 0-inicializácia** |  |  |
| **Etapa č.1: Definícia projektu** | **T** |  |
| Uskutočnenie úvodného stretnutia projekt. Teamu |  |  |
| Vypracovanie dokumentu Definícia projektu |  |  |
| Schválenie dokumentu na Riadiacom výbore projektu (ďalej len „**RV projektu**”) |  |  |
| **Etapa č.2: Analýza** |  |  |
| Prezentácia funkčných vlastností a možností dodanej aplikácie |  |  |
| Zadefinovanie požadovaných úprav aplikácie a ich premietnutie do Detailného návrhu riešenia (DNR) |  |  |
| Schválenie dohodnutých grafických a funkčných úprav aplikácie |  |  |
| Schválenie dokumentu DNR na RV projektu |  |  |
| **Fáza 1** |  |  |
| **Etapa č.3: Zapracovanie požadovaných úprav, konfigurácia a testovanie** |  |  |
| Zapracovanie požadovaných úprav, integrácie a ďalšie súčastí |  |  |
| Konfigurácia aplikácie |  |  |
| Vypracovanie a schválenie detailného plánu testov |  |  |
| Akceptačné testy ParkSys |  |  |
| Vypracovanie a dodanie dokumentácie k aplikácii |  |  |
| Schválenie akceptačných testov v RV projektu |  |  |
| **Etapa č.4: Nasadenie do produkcie** |  |  |
| Nasadenie do produkcie |  |  |
| Realizácia školení |  |  |
| Kompletizácia dokumentácie |  |  |
| **Spustenie prevádzky produktu – GO LIVE** |  |  |
| Akceptácia ParkSys na RV projektu |  |  |

### Etapa č.1: Definícia projektu

Cieľom tejto etapy je vypracovať a RV projektu schváliť Definíciu projektu a zorganizovať úvodné stretnutie projektového tímu (Kick-Off).

##### Definícia projektu

Tvorba dokumentu Definície projektu je zameraná najmä na deklaráciu informácií upravujúcich cieľ, rozsah, organizáciu, plán / harmonogram, projektové zdroje, maticu zodpovedností a oprávnení, identifikáciu a riadenie rizík, postup eskalácií, riadenie zmien, komunikačný plán projektu.

V tejto etape sú vykonané najmä aktivity:

* Menovanie členov projektového tímu
* Tvorba dokumentu Definícia projektu
* Pripomienkovanie Definície projektu a zapracovanie pripomienok
* Schválenie dokumentu Definície projektu na RV projektu
* Vystavenie menovacích dekrétov pre všetkých členov projektového tímu, ktorí sa budú podieľať na realizácii projektu.

##### Úvodné stretnutie projektového tímu (Kick-off)

Cieľom tejto aktivity je formálne začať realizačnú časť projektu a prezentovať manažmentu projektu a projektovému tímu ciele, rozsah, organizáciu, harmonogram a najbližšie úlohy projektu v zmysle Definície projektu.

Informácie sú podané na pracovnom stretnutí všetkých členov projektového tímu a zdokumentované v prezentácii. Prezentáciu vedie Projektový manažér za dodávateľa.

#### Výstupy, zhrnutie:

* Schválená Definícia projektu
* Prezentácia úvodného stretnutia (Kick off)
* Prezentácia funkčných vlastností a možností dodanej aplikácie

### Etapa č.2: Analýza

Cieľom etapy je vyhotoviť Detailný návrh riešenia (DNR) pre celé zadanie projektu. DNR vychádza z existujúcich funkcionalít aplikácie poskytovanej v režime SaaS az požiadaviek na úpravy aplikácie zadefinovaných obstarávateľom. Predmetom etapy je na úvod prezentácia funkčných vlastností a možností dodanej aplikácie.

Dokumenty musia byť spísané formou, ktorá zabezpečí, že obsah je zrozumiteľný a čitateľný pre key business používateľov (non IT).

##### Detailný návrh riešenia

Detailný návrh riešenia ustaľuje a formalizuje podrobný cieľový návrh:

* + - procesov podporovaných navrhovaným riešením,
    - funkcionality navrhovaného riešenia a dátového modelu, vychádzajúc z návrhu úprav dodanej aplikácie
    - dizajnu navrhovaných funkcionalít,
    - riešenia zálohovania, archivácie, dostupnosti
    - riešenia rozhraní,
    - bezpečnosti a manažmentu prístupov a oprávnení (vrátane popisu rolí),
    - testovania (návrh rozsahu testovania a špecifikácia testovacích prípadov),
    - rozsahu a plánu školení, dodávanej sprievodnej a prevádzkovej dokumentácie,
    - detailizovaný projektový plán riešenia
    - kapitola s tabuľkou ID požiadaviek z dokumentu viď Príloha OZ2 - Zoznam biznis požiadaviek VO4.xlsx a kapitolami z predloženej ponuky s hyperlinkovým previazaním na miesto v dokumente DNR, so spôsobom realizácie danej požiadavky.

Úroveň potrebného detailu DNR je daná špecifikom daného projektu a podlieha schváleniu RV.

V tejto časti sú vykonané najmä aktivity:

* + - Vypracovanie návrhu úprav dodanej aplikácie
    - Vypracovanie návrhu DNR
    - Pripomienkovanie návrhu DNR a zapracovanie pripomienok
    - Schválenie na úrovni RV projektu, podpis Akceptačného protokolu
    - Prevzatie etapy diela od dodávateľa, platobný míľnik podľa Zmluvy

#### Výstupy, zhrnutie:

* Schválený Detailný návrh riešenia

### Etapa č.3: Zapracovanie požadovaných úprav, konfigurácia a testovanie

Cieľom etapy je realizovať projektový zámer, t.j. upraviť dodanú aplikáciu, nakonfigurovať aplikáciu ParkSys a jej súčastí s úspešným výsledkom akceptačných testov.

Vstupom do tejto etapy je najmä dokument DNR z etapy Detailný návrh riešenia.

V tejto etape sú vykonané najmä aktivity:

* Vypracovanie návrhu Detailný plán testov
* Pripomienkovanie návrhu dokumentu Detailný plán testov a zapracovanie pripomienok
* Úpravy ParkSys a jej súčastí (vrátane vývoja a interných testov dodávateľa)
* Konfigurácia nastavení ParkSys s reálnymi dátami obstarávateľa (parkovacie zóny, parkovacie karty...)
* Akceptačné testy produktu IS/ICT
* Vypracovanie návrhu dokumentácie IS/ICT
* Pripomienkovanie návrhu dokumentácie IS/ICT a zapracovanie pripomienok
* Schválenie na úrovni RV projektu, podpis Akceptačného protokolu

#### Výstupy, zhrnutie:

* Detailný plán testov
* Aplikačná príručka
* Konfiguračná príručka
* Používateľská príručka
* Školiaca príručka
* Prevádzkový predpis

### Etapa č.4: Nasadenie do produkcie

Cieľom tejto etapy je nasadiť úspešne akceptovanú aplikáciu ParkSys a jej súčasti do produkčnej prevádzky, finálne namigrovať dáta, vykonať školenia a ostatné ukončovacie práce.

Vstupom etapy sú úspešne akceptačne otestované aplikácie ParkSys a ich súčasti a dokumentácia k nim.

Výstupom etapy sú dokument Plán nasadenia do prevádzky (tzv. „Cut-over“ plán).

V tejto etape sú vykonané najmä aktivity:

* Vyhotovenie Cut-over plánu,
* Schválenie Cut-over plánu na úrovni RV,
* Realizovanie školení
* Schválenie na úrovni RV projektu, podpis Akceptačného protokolu
* Záverečné zhodnotenie projektu